<classify> Wakati Yanga wakingara katika ligi ya Tanzania kwa pointi 46, vile vile ES du Sahe ndio vinara kwao wakiwa na pointi 50 kwa sasa wakitofautiana kwa pointi moja na klabu ya Africain ya nchini humo.Timu hiyo imepata nafasi ya kukutana na Yanga baada ya kuitoa Benifica de Luanda ya Angola kwa jumla ya ambao 2-1. Ilitoka sare ya bao 1-1 mjinji Luanda, wakati katika mechi ya kwanza, Watunisia walishinda 1-0.Aidha, Yanga ilipata nafasi ya kukutana na timu hiyo baada ya kuwatoa FC Platinum Zimbabwe. Licha ya kufungwa bao 1-0 katika mechi ya marudiano iliyochezwa Bulawayo nchini Zimbabwe, Yanga walisonga mbele kutokana na ushindi wa mabao 5-1 ambao iliupata katika mechi ya kwanza iliyochezwa Dar es Salaam.Akizungumza na gazeti hili jana, Msemaji wa Yanga, Jerry Muro alisema hakuna taarifa kamili dhidi ya ujio huo, isipokuwa alisikia wapinzani hao wanatua leo. Tulisikia kuwa wanakuja kesho leo tayari kwa mchezo wetu utakaochezwa Jumamosi ya wiki hii, tunatarajia kuwa tutafanya vizuri, alisema Muro.Yanga iliingia kambini tangu jana kujiimarisha kwa ajili ya mchezo huo kuhakikisha inafanya vizuri. Muro alisema malengo yao ni kuhakikisha wanautumia vyemauwanja wa nyumbani katika kupata matokeo mazuri yatakayowasaidia kuwaweka pazuri katika mchezo wa marudiano.Rekodi zinaonesha kuwa Etoile katika kipindi cha miaka 10 tangu 2005 katika ushiriki wake wa michuano ya Ligi ya Mabingwa na Kombe la Shirikisho, imewahi kushindwa kuvuka raundi ya kwanza kwenda ya pili mara moja tu.Mara zote timu hiyo imekuwa ikiishia raundi ya pili au hatua ya makundi na mara nne imefanikiwa kucheza fainali, mbili za Ligi ya Mabingwa ikitwaa kombe moja na kupoteza mara moja sawa na ilivyo kwa Kombe la Shirikisho.Kwa mujibu wa rekodi tangu 2005, Etoile ilifika fainali za Ligi ya Mabingwa na kufungwa na Al Ahly ya Misri kwa jumla ya mabao 3-0. Wakitoka sare isiyo na mabao nyumbani kabla ya kulala 3-0 ugenini.  <topic>: MICHEZO 